Dit was so lekker om net vir n week weg te gaan van die besige lewe af. Ek en my man het beplan om baie te gaan stap, maar toe net vir 2 dae gaan stap. Tydens ons stap en oggendkoffiesessies was die bokkies daar om ons geselskap te hou. Elke aand gebraai, want hoekom nie? Huisie het alles wat jy nodig het, so jy vat jou kos en klere en jy is uitgesort met die res. Dit was ontspanning vir my en my man. Baie dankie.
Baie oulike huisie met alles wat jy nodig het. Ander huise is redelik naby aan jou maar verder is dit 'n baie mooi en rustige plek.
Daar was pragtige log cabins in die omgewing. Maar die een wat ons gekry het was nie netjies nie. Daar was meubels en kussings in die een hoek van die hut gestapel. Verlengkoorde het in 'n bondel onder die tafel gelê. Die stort en toilet was buite die hut en het nie goed gelyk nie. Dit los die indruk dat daar nie aan klein details aandag gegee word nie. Die hut en badkamer het vuil gelyk. Dit is baie swak in vergelyking met die plekke waar ons tydens ons toer oornag het vir soortgelyke bedrae.
Lekker rustige verblyf in 'n mooi omgewing. Die huisie het alles wat 'n mens nodig het. Die wild het voor die huisie langs die riviertjie verby gestap. Heerlik! Die huisie is baie klein en ons was 'n gesin met twee klein kinders. Ek sou sê dis beter vir net 2 mense, alhoewel daar slaapplek vir vier is.